Taller than buildings deur Phillippa Yaa de Villiers
Ek het vroeër vandag gebieg dat ek nog nooit van Phillippa Yaa de Villiers gehoor het nie (sien vorige inskrywing). Haar digbundel is se naam is Taller than buildings.
Bebo, 'n onbekende weldoener, skryf toe die volgende in antwoord op die blog, wat ek baie graag met 'n wyer gehoor deel:
Zuma se testament het aan die lig gekom
Oktober 29, 2009 in Sonder kategorie
Mike Trapido het pas JZ se testament opgestel.
Kliek hier en giggel saam.
Die HAT maak babatjies
Oktober 23, 2009 in Sonder kategorie
Nooit gedink woordeboeke kan snaaks wees nie? Nooit gedink daar is donker onderstrome en gevaarlike avonture in die woordeboekkantore nie?
Nie gedink woordeboeke kan babas maak nie?
Boe! Dink weer. My Eerste HAT het pas verskyn. Dis gemik op kinders, so die HAT-Makers het dit op my knaap getoets.
Wel, knaap is GEK daaroor. Werklik GEK.
Die rede? Dis nie 'n stugge ou omie van 'n boek nie. Dis 'n super-duper cool kabouter van 'n boekie.
Die rympies is aards, snaaks en op kinders gemik – poefie en piepie staan wel in hierdie woordeboek.
Jy kan dink hoe my seun giggel as een van híérdie woorde voorkom!
Maar die sukses kom eintlik van ver af. Die idee kom van Nederland af waar hulle die Van Dale laat babas maak het. (Van Dale is Nederlands se HAT. Hande op wie een het? Ek het een.)
Die Nederlandse Baba Van Dale het mense aan die praat – en lees – gesit. (Daar is distrikte in Nederland waar elke kind op sy/haar tweede verjaarsdag 'n Baba Van Dale van die staat ontvang. Nou wonder jy hoekom hulle lees en ons nie.)
Woordeboekmaker extraordinaire, Jana Luther, het toe met Daniel Hugo saamgespan en hulle het 'n pragboekie saamgestel. Ek was baie gelukkig om 'n promosiekopie te kry, en dis hoekom ek weet sewejarige seuntjies is net so mal daaroor soos hulle ouers.
Koop nou. Dis 'n ideale Kersgeskenk vir kinders van twee tot tien.
(Terloops, weet julle die HAT 'n blog? Kliek hier.)
Ek weet nie hoeveel van julle Sihle Khumalo se boek Dark continent my black arse ken nie, maar ek wil dit baie hoog aanbeveel.
Ek het destyds gesien Petrus Pap hou van die boek. (Lees sy resensie hier.)
'n Goeie vriendin – swart, wonderlik, slim en baie mooi – gaan toe vreeslik te kere oor die boek en leen haar kopie vir my.
My vrou gryp toe eers die boek en krul van die lag soos sy deur die boek vorder. Uiteindelik kry ék dit toe in die hande.
Ek was so twintig bladsye in die boek in, toe besluit ek, ek wil my eie hê. Koop toe my eie, geen Natasha s'n terug, en lees. (Op my eie reise.)
Ek verloor toe my kopie op 'n vliegtuig en koop te warempel nog een.
Kyk, dié ou is moerse goed. Hy skryf met soveel humor dat ek gedurig gesit en giggel het op vliegtuie en op lughawens – en dit wil gedoen wees. Ek kon werklik nie wag om weer tyd te kry om verder te lees nie.
Die wonderlik ding van Sihle Khumalo is dat hy gemaklik is in sy eie vel. Hy's 'n "darkie" (sê hy self) en hy raak die moer in vir mense wat nie hulle werk doen nie. Afrika het ongelukkig genoeg sulkes.
Maar Afrika het ook wonderlike mense.
En dís wat hierdie boek so wonderlik maak: Die ou kan die balans hou tussen krities wees op wat verkeerd is in Afrika, en hy kan prys lewer op dit wat werklik fantasties is.
Dit alles kom nou jou toe met donker humor.
Beslis iets wat jy moet lees.
(Sihle Khumalo het intussen meer geskryf – ek wil die volgende boek ook nog lees.)
'n Naweek met Toast Coetzer
Oktober 17, 2009 in Sonder kategorie
As julle wil weet wat om volgende naweek te doen, hier is 'n voorstel: Spandeer dit saam met Toast Coetzer.
As jy die ou wil gaan opsoek, cool. As jy egter besluit sy baard is te kielierig in jou nek (of jy doen nie mans nie), koop dan sy Naweek. Jy gaan 'n naweek lank baie plesier hê.
Naweek is 'n spanningsroman wat 'n mens nogal laat dink. Daar's heelwat seks in, baie dwelms, ontsettend veel alkohol en woeste rock 'n roll.
Klink dít na 'n wilde naweek? Sê jy.
Coetzer se hoofkarakter het egter 'n probleem: Nie alles verloop hierdie naweek so glad soos hy dit wou hê nie. Maanhaar, ons fiktiewe held, is op die kruin van sy musiekloopbaan. Hy het alles: Vroue, geld, 'n vinnige motor, getroue ondersteuners … Noem maar op. Hy het dit.
Dié naweek loop dinge egter skeef.
Wil jy meer weet? Vat volgende naweek af en lees Naweek. Jy sal nie spyt wees nie!
(As julle 'n baie deegliker bespreking van Naweek wil lees, kliek hier.)
Oktober 15, 2009 in Sonder kategorie
Die Santa Shoebox-projek is al 'n paar jaar aan die gang. Hierdie jaar is dit 'n nasionale projek en hulle mik groot
Ek het berig ontvang dat daar steeds 3 000 kinders is wat nog nie allokasies het nie.
Ons gesin skenk drie boksie hierdie jaar – verlede jaar het ons dit ook gedoen.
Wil julle dalk help? Dis maklik. Die amptelike nota lui soos volg:
IN SUMMARY PLEASE NOTE AND AGREE TO THE FOLLOWING:
– The box must be a medium sized shoebox
– The lid and box must be decorated and wrapped separately
– The lid must be secured with an elastic band and not sealed
– The following are required items: tooth brush and tooth paste, soap and wash cloth, educational supplies, clothing, sweets and a toy